title: A Bizottság (EU) 2016/1346 végrehajtási rendelete (2016. augusztus 8.) a Kínai Népköztársaságból származó kézi emelőkocsik és alapvető részegységeik behozatalára a 372/2013/EU tanácsi végrehajtási rendelettel módosított 1008/2011/EU tanácsi végrehajtási rendelettel kivetett végleges dömpingellenes vámnak a Kínai Népköztársaságból származó, kis mértékben módosított kézi emelőkocsik behozatalára történő kiterjesztéséről

text:
               9.8.2016

               HU

               Az Európai Unió Hivatalos Lapja

               L 214/1

         A BIZOTTSÁG (EU) 2016/1346 VÉGREHAJTÁSI RENDELETE
   (2016. augusztus 8.)
   a Kínai Népköztársaságból származó kézi emelőkocsik és alapvető részegységeik behozatalára a 372/2013/EU tanácsi végrehajtási rendelettel módosított 1008/2011/EU tanácsi végrehajtási rendelettel kivetett végleges dömpingellenes vámnak a Kínai Népköztársaságból származó, kis mértékben módosított kézi emelőkocsik behozatalára történő kiterjesztéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az (EU) 2016/1036 európai parlamenti és tanácsi rendeletre (1) (a továbbiakban: alaprendelet) és különösen annak 13. cikke (3) bekezdésére, valamint 14. cikke (5) bekezdésére,
   mivel:
   1.   AZ ELJÁRÁS

   1.1.   Korábbi vizsgálatok és meglévő intézkedések

               (1)

               A Tanács 2005 júliusában az 1174/2005/EK rendelettel (2) végleges dömpingellenes vámot vetett ki a Kínai Népköztársaságból (a továbbiakban: Kína) származó kézi emelőkocsik és alapvető részegységeik behozatalára. Az intézkedések 7,6 % és 46,7 % közötti dömpingellenes értékvám kivetését foglalták magukban (a továbbiakban: az eredeti dömpingellenes intézkedések).

               (2)

               2008 júliusában, az (EU) 2016/1036 európai parlamenti és tanácsi rendelet 11. cikke (3) bekezdése szerinti hivatalból indított részleges időközi felülvizsgálatot követően, a Tanács pontosította az intézkedések hatályát és kizárt az eredeti dömpingellenes intézkedésekből egyes termékeket: a magasemelőket, rakodógépeket, ollós emelőket és mérleges raklapemelőket, amelyek a kézi emelőkocsiktól és alapvető részegységeiktől eltérőnek tűntek jellemzőik, különleges funkcióik és meghatározott célra történő felhasználásuk miatt (3).

               (3)

               A Tanács 2009 júniusában, az intézkedések kijátszásának az alaprendelet 13. cikke szerinti kivizsgálását követően, a 499/2009/EK rendelettel (4) kiterjesztette az 1174/2005/EK rendelettel kivetett, „összes többi vállalatra” alkalmazandó végleges dömpingellenes vámot a Thaiföldről feladott és akár Thaiföldről származóként, akár nem ilyenként bejelentett kézi emelőkocsikra.

               (4)

               2011 októberében a Tanács az alaprendelet 11. cikkének (2) bekezdése szerinti hatályvesztési felülvizsgálatot követően az 1008/2011/EU tanácsi végrehajtási rendelettel (5) végleges dömpingellenes vámot vetett ki a Kínából származó kézi emelőkocsik behozatalára.

               (5)

               2013 áprilisában a Tanács a 372/2013/EU tanácsi végrehajtási rendelettel (6) az alaprendelet 11. cikkének (3) bekezdése szerinti időközi felülvizsgálatot követően módosította az 1008/2011/EU tanácsi végrehajtási rendeletet és 70,8 %-os vámtételt vetett ki a Kínából származó kézi emelőkocsik Unióba irányuló valamennyi behozatalára.

               (6)

               2014 szeptemberében a Bizottság az alaprendelet 11. cikkének (4) bekezdése szerinti, „új exportőrre” vonatkozó felülvizsgálatot követően módosította az 1008/2011/EU végrehajtási rendeletet és 54,1 %-os egyedi vámtételt vetett ki a Ningbo Logitrans Handling Equipment Co. vállalattól származó kézi emelőkocsik behozatalára (7).

               (7)

               A hatályban lévő intézkedések a Kínából származó kézi emelőkocsik és alapvető részegységeik behozatalára vonatkozó végleges dömpingellenes vámok a fenti (5) és (6) preambulumbekezdésben foglaltak szerint.

         1.2.   Kérelem

               (8)

               A Bizottsághoz 2015. november 4-én az alaprendelet 13. cikke (3) bekezdésének és 14. cikke (5) bekezdésének alapján kérelmet nyújtottak be, amelyben kérték a hatályban lévő intézkedések esetleges kijátszásának kivizsgálását, valamint a vizsgált termék behozatala nyilvántartásba vételének elrendelését.

               (9)

               A kérelmet a kézi emelőkocsik uniós gyártói: a BT Products AS, a Lifter SRL és a PR Industrial SRL nyújtották be.

         1.3.   Az érintett termék és a vizsgálat tárgyát képező termék

   1.3.1.   Az érintett termék

               (10)

               Az intézkedések esetleges kijátszása által érintett termék a Kínából származó, jelenleg az ex 8427 90 00 és az ex 8431 20 00 KN-kód (8427900019 és 8431200019 TARIC-kód) alá tartozó kézi emelőkocsik és alapvető részegységeik, vagyis az alváz és a hidraulika. Kézi emelőkocsinak olyan kocsi minősül, amely görgőkkel ellátott, raklapok mozgatására szolgáló emelővillákkal rendelkezik, és amelyet a gyalogos gépkezelő sima, egyenletes kemény felületen, csuklós kar segítségével kézi erővel tol, von és kormányoz. A kézi emelőkocsikat kizárólag arra tervezték, hogy az emelőkar pumpálásával olyan magas szintre lehessen velük emelni a rakományt, hogy az elszállítható legyen, és nincs más kiegészítő funkciójuk vagy felhasználási módjuk, mint például i. a rakományok mozgatása és emelése magasabbra helyezésük vagy raktározásuk segítése céljából (magasemelők); ii. raklapok egymásra helyezése (rakodógépek); iii. a rakománynak a munkavégzés szintjére történő emelése (ollós emelők); vagy iv. a rakomány felemelése és mérése (mérleges raklapemelők).

         1.3.2.   A vizsgált termék

               (11)

               A vizsgált termék megegyezik az előző preambulumbekezdésben meghatározottal, azonban behozatalkor az alvázba be nem épített tömegmérő mechanizmust tartalmazó, úgynevezett „tömegkijelző rendszerrel” felszerelt, jelenleg az érintett termékkel megegyező KN-kód, viszont eltérő TARIC-kód (8427900030 és 8431200050) alá besorolt és a Kínából származó termékként mutatják be.

               (12)

               A vizsgálat megindításakor a tömegkijelző rendszert a teher 1 %-ával megegyező vagy azt meghaladó hibahatárral határozták meg. A vizsgálat azonban megállapította, hogy a tömegkijelző rendszer pontossága nem lényeges jellemző a vizsgált terméknek a kézi emelőkocsitól való megkülönböztetése szempontjából. Konkrétabban, az alábbi (54)– (59) preambulumbekezdésekben foglalt elemzés szerint a vizsgált termék tömegmérő mechanizmusa nem változtatja meg a vizsgált termék olyan lényeges jellemzőit, mint a szerkezete és használata, amelynek célja, hogy megkülönböztesse azt az érintett terméktől.

         1.4.   A vizsgálat megindítása

               (13)

               A tagállamok tájékoztatását követően megállapítást nyert, hogy elegendő meggyőző bizonyíték áll rendelkezésre az alaprendelet 13. cikkének (3) bekezdése és 14. cikkének (5) bekezdése szerinti vizsgálat megindításához, ezért a Bizottság úgy határozott, hogy kivizsgálja a hatályban lévő intézkedések esetleges kijátszását, valamint elrendeli a vizsgált termék behozatalának nyilvántartásba vételét.

               (14)

               A vizsgálat megindítása a 2015. december 15-i (EU) 2015/2346 bizottsági végrehajtási rendelettel (8) (a továbbiakban: a vizsgálatot megindító rendelet) történt.

         1.5.   A vizsgálat

               (15)

               A Bizottság hivatalosan értesítette Kína hatóságait és exportáló gyártóit, az érintett ismert uniós importőröket és az uniós gazdasági ágazatot a vizsgálat megindításáról.

               (16)

               A Bizottság elküldte a kérdőíveket a kínai exportáló gyártóknak és az ismert uniós importőröknek.

               (17)

               Az érdekelt felek lehetőséget kaptak arra, hogy írásban ismertessék álláspontjukat, és a vizsgálatot megindító rendeletben megállapított határidőn belül meghallgatást kérjenek. Minden felet tájékoztattak arról, hogy az együttműködés hiánya az alaprendelet 18. cikkének alkalmazását vonhatja maga után, valamint azt, hogy a vizsgálat megállapításait a rendelkezésre álló tényekre alapozzák.

               (18)

               Egy kínai exportáló gyártó jelentkezett és észrevételeket tett, azonban nem nyújtott be válaszokat az exportáló gyártók számára összeállított kérdőívre. A vállalat a későbbiekben nem együttműködőnek minősült (a lenti (26) preambulumbekezdés).

               (19)

               Három importőr töltötte ki és küldte meg a Bizottságnak a kérdőívet.

               (20)

               A tömegkijelző rendszerek egy uniós beszállítója írásbeli beadványban fejtette ki a vizsgálattal kapcsolatos álláspontját.

               (21)

               A Bizottság a következő vállalatok telephelyein tett ellenőrző látogatásokat:

                           —

                           Uniós gyártó: P.R. Industrial s.r.l., 53031 Casole d'Elsa, Siena, Olaszország,

                           —

                           Uniós importőr: Hyster-Yale Nederland b.v., 6541 CN Nijmegen, Hollandia.

         1.6.   Vizsgálati időszak és referencia-időszak

               (22)

               A vizsgálati időszak a 2011. január 1-jétől2015. szeptember 30-ig tartó időszakot foglalta magában. A vizsgálati időszakra vonatkozóan adatokat gyűjtöttek többek között a kereskedelem szerkezetét érintő állítólagos változás kivizsgálása céljából.

               (23)

               Részletesebb adatokat gyűjtöttek a 2014. október 1-jétől2015. szeptember 30-ig tartó referencia-időszakra vonatkozóan annak érdekében, hogy megállapítsák, az import aláássa-e a hatályban lévő dömpingellenes intézkedések javító hatását, valamint hogy fennáll-e az állítólagos dömping.

         2.   A VIZSGÁLAT EREDMÉNYEI

   2.1.   Általános szempontok

               (24)

               Az alaprendelet 13. cikkének (1) bekezdésével összhangban a lehetséges kijátszás megállapítása érdekében egymást követően megvizsgálták, hogy:

                           —

                           megváltozott-e a Kína és az Unió közötti kereskedelem szerkezete,

                           —

                           ez a változás olyan gyakorlat, eljárás vagy munka eredményeként állt-e elő, amelynek a hatályban lévő dömpingellenes vám kivetésén kívül semmilyen más megfelelő magyarázata vagy gazdasági indoka nem volt,

                           —

                           volt-e bizonyíték a kárra vagy arra, hogy a hatályban lévő dömpingellenes vám javító hatásait aláásták a vizsgált termék árai és/vagy mennyiségei,

                           —

                           és volt-e bizonyíték a dömping fennállására az érintett termék korábban megállapított rendes értékei vonatkozásában.

         2.2.   Együttműködés

               (25)

               Az ismert kínai exportáló gyártók közül egyetlen sem működött együtt a vizsgálatban és kért mentességet a kérdőív megválaszolásával a hatályban lévő intézkedések lehetséges kiterjesztése alól.

               (26)

               A (18) preambulumbekezdésben foglaltak szerint azonban a Noblelift a vizsgálat megindítását követően észrevételeket nyújtott be, azonban nem válaszolt a kérdőívre és nem együttműködőnek minősült az alaprendelet 18. cikke alapján.

               (27)

               A Bizottság ezért nem volt abban a helyzetben, hogy közvetlen forrásból ellenőrizze az intézkedések esetleges kijátszásának jellegét.

               (28)

               Ennek megfelelően az intézkedések a (24) preambulumbekezdésben részletesen leírtak szerinti esetleges kijátszásának értékelésére vonatkozó ténymegállapításokat a rendelkezésre álló tények alapján kellett megtenni az alaprendelet 18. cikkével összhangban.

               (29)

               Ebben az összefüggésben, a ténymegállapításokat az együttműködő importőröktől, az Eurostattól gyűjtött információk és a kérelem alapján tették. A jelentkező exportáló gyártó által benyújtott észrevételeket adott esetben szintén figyelembe vették.

         2.3.   A kereskedelem szerkezetének megváltozása

               (30)

               Az exportáló gyártók együttműködésének hiánya miatt a behozatal volumenét az Eurostat statisztikai adatai, valamint a három együttműködő importőr és a kérelmezők által szolgáltatott információk alapján állapították meg.

               (31)

               Ezenfelül a kereskedelem szerkezetének megváltozása elemzéséhez használt adatok a teljes targoncák behozatalára alapulnak. A hatályban lévő dömpingellenes intézkedések a kézi emelőkocsikra és azok alapvető részegységeire (azaz alváz és a hidraulika) is kiterjednek. Az Eurostat szerint elhanyagolható mennyiségben vagy egyáltalán nem importáltak úgynevezett alapvető részegységeket Kínából az Unióba.

               (32)

               Végezetül, a TARIC-kód, amelynek alapján a vizsgált terméket importálták, magában foglalt más típusú targoncák behozatalát is, mint a mérleges raklapemelőket, magasemelőket, rakodógépeket és ollós emelőket, amelyek különböznek az érintett terméktől.

               (33)

               Az alábbi táblázat mutatja a kézi emelőkocsik és „más targoncák” behozatali volumenét, beleértve a vizsgált terméket, a vizsgálati időszak alatt az Eurostat alapján.

                  1. táblázat

                           Az Unióba irányuló behozatal (db)

                           2011

                           2012

                           2013

                           2014

                           Referencia-időszak

                           Kézi emelőkocsik

                           573 400

                           575 607

                           236 340

                           113 753

                           96 115

                              Mutató

                              100

                              100

                              41

                              20

                              17

                           Más targoncák

                           231 949

                           217 045

                           161 542

                           275 632

                           355 844

                              Mutató

                              100

                              94

                              70

                              119

                              153

                              Forrás: Eurostat.

               (34)

               Ennek alapján a kézi emelőkocsik behozatala több mint 80 %-kal esett a vizsgálati időszak alatt. A legjelentősebb mértékű csökkenésre 2012 és 2013 között került sor (60 %-os csökkenés). A tendencia a következő években, bár kevésbé hangsúlyos mértékben, de folytatódott.

               (35)

               A csökkenés 2013-ban a fenti (5) preambulumbekezdésben említett időközi felülvizsgálat 2013. áprilisi lezárását követően következett be és ennek eredményeként a Kínából származó kézi emelőkocsikra kivetett dömpingellenes vám szintjét egy 70,8 %-os egységes országos vámszintre emelték.

               (36)

               Ezzel ellentétben a „más targoncák” behozatala, beleértve a vizsgált terméket 2014-ben és a referencia-időszakban több mint 50 %-kal növekedett a vizsgálati időszak kezdetéhez viszonyítva. A kereskedelmi szerkezet e változására nagyrészt a kézi emelőkocsik behozatalában bekövetkezett jelentős csökkenéssel párhuzamosan került sor.

               (37)

               Bár nem volt lehetőség a vizsgált termék behozatalának azonosítására az Eurostat alapján, a vizsgálat során gyűjtött információk határozottan jelezték, hogy a „más targoncák” behozatalában bekövetkezett növekedés valójában a vizsgált termék behozatalában bekövetkezett növekedésnek tulajdonítható.

               (38)

               Először is, a kézi emelőkocsik behozatalának jelentős csökkenése és a „más targoncák” behozatalának jelentős növekedése, beleértve a vizsgált terméket, egybeesett a dömpingellenes vám 2013-ban történt jelentős emelésével.

               (39)

               Másodszor, a kérelmezők információt szolgáltattak arról, hogy röviddel a dömpingellenes vám emelését követően, számos importőr kérelmet nyújtott be a vámhatóságoknak Németországban és a Cseh Köztársaságban a kötelező érvényű tarifális felvilágosítás tekintetében, azt kérelmezve, hogy a vizsgált termék a „más targoncák” TARIC-kód alá tartozik, amelyre nem vonatkozik a dömpingellenes vám. Az ilyen kérelmek benyújtása azonnal a dömpingellenes vámok emelését követően azt sugallja, hogy azokat pusztán a magasabb dömpingellenes vámok elkerülése céljából tették.

               (40)

               Harmadszor, mivel az Eurostat statisztikai adatai nem választják külön a vizsgált termék behozatalát, a kereskedelem szerkezetének megváltozásáról szóló elemzés a három együttműködő importőr által szolgáltatott információkat is alapul vette.

               (41)

               A három együttműködő importőr a vizsgált termék és más targonca behozatalának 2 %–7 %-át képviselte az Eurostat statisztikáiban rögzített összes „más targoncákhoz” képest, valamint a kézi emelőkocsik és „más targoncák” összbehozatalának 1 %–6 %-át képviselte a referencia-időszak alatt.

               (42)

               Ezen importőrök behozatala a vizsgálati időszak alatt a következők szerint alakult:

                  2. táblázat

                           Az együttműködő importőrök Kínából származó behozatala (index)

                           2011

                           2012

                           2013

                           2014

                           Referencia-időszak

                              Érintett termék

                              100

                              111

                              31

                              2

                              4

                              Vizsgált termék

                              100

                              350

                              2 800

                              97 133

                              100 500

                              Más targoncák

                              100

                              82

                              71

                              93

                              103

                              Forrás: az importőröknek szóló kérdőívre adott válaszok.

               (43)

               Az együttműködő importőrök által szolgáltatott információk megerősítették azt, hogy az importőrök növelték a Kínából származó vizsgált termék beszerzését a vizsgálati időszak alatt, miközben a kézi emelőkocsik behozatala ezzel párhuzamosan csökkent. Miközben a vizsgált termék behozatalára már 2011-ben és 2012-ben sor került az intézkedéseknek a fenti (4) preambulumbekezdésben említett hatályvesztési felülvizsgálat ténymegállapításaira alapozott kiterjesztését követően, az jelentősebben 2013-ban emelkedett, a dömpingellenes vám szintjének növelését követően. A legjelentősebb növekedés 2014-ben történt, amikor a behozatal jóval meghaladta a 2011-es szintet és még ennél is tovább emelkedett a referencia-időszak alatt. Ezzel párhuzamosan, a kézi emelőkocsik behozatala szinte teljesen eltűnt 2014-ben és a vizsgálati időszakban. Ehhez hasonló tendencia figyelhető meg az Eurostat adataiban, ahol a „más targoncák” behozatalának legjelentősebb növekedésére szintén 2014-ben került sor.

               (44)

               Ezzel ellentétben, a „más targoncák” vizsgált termék nélküli behozatali volumene alig változott (3 %-kal a vizsgálati időszak alatt) és azok átfogó szintje egységenként nagyon alacsony maradt a vizsgált termék behozatalához képest (fenti (33) preambulumbekezdés).

               (45)

               Negyedszer, az alábbi (52)–(59) preambulumbekezdésekben leírtak szerint a vizsgált terméknek ugyanazok az alapvető jellemzői és meghatározott célra történő felhasználása, mint a kézi emelőkocsinak és felcserélhetőek, miközben valamennyi más targoncát különböző célokra használnak és nem felcserélhetőek a kézi emelőkocsival.

               (46)

               Ezen az alapon a Bizottság azt a következtetést vonta le, hogy a „más targoncák” behozatalának az Eurostat adataiban megfigyeltek szerinti emelkedése a vizsgált termék behozatalának növekedése miatt következett be. Ennek fényében, a vizsgált termék egységenkénti behozatalának emelkedését az importadatok alapján becsülték meg, amely szerint 2013 és 2014 között e behozatal kb. 110 000 egységgel, azaz kb. 70 %-kal nőtt, amely 2014 és a referencia-időszak között tovább, több mint 80 000 egységgel, azaz kb. 30 %-kal növekedett. A vizsgálati időszakot megelőző években a behozatal inkább csökkenő tendenciát mutatott.

               (47)

               Ezért – a kínai exportáló gyártók együttműködésének hiánya mellett – azt a következtetést vonták le, hogy az alaprendelet 13. cikkének (1) bekezdése értelmében megváltozott a kereskedelem szerkezete.

         2.4.   Az intézkedések kijátszására irányuló gyakorlat jelleg

               (48)

               A kérelmezők azt állították, hogy az intézkedések kijátszására irányuló gyakorlat kis mértékben módosított termékek behozatalából áll, amelyet úgy módosítanak, hogy egyszerűen felszerelik egy, az alvázba be nem épített, a teher 1 %-ával megegyező vagy azt meghaladó hibahatárral működő „tömegkijelző rendszerrel”. Ezeket a termékeket behozatalkor helytelenül, mérleges raklapemelőkként jelentik be.

               (49)

               A kérelmezők azzal érveltek, hogy a vizsgált termék különbözik a mérleges raklapemelőktől, mivel a vizsgált termék tömegmérő mechanizmusa sokkal kevésbé kifinomult, mint a mérleges raklapemelők tömegmérő mechanizmusa és nem ad pontos eredményt. Továbbá azzal érveltek, hogy mindkét termék szerkezete jelentősen különbözik.

         2.4.1.   Mérleges raklapemelők

               (50)

               Az intézkedések hatályának pontosításával összhangban, amely kizárt bizonyos termékeket, többek között a fenti (2) preambulumbekezdésben említett mérleges raklapemelőket, a vizsgálat feltárta, hogy a mérleges raklapemelők az alvázba, azaz a villákba beépített mérleggel rendelkeznek. Így, a mérleges raklapemelő tömegmérő eszköze nagy pontosságú terhelésérzékelőt (vagy erőmérő cellákat) tartalmaz, amelyeket a villákba helyeznek. A villák ezért két részből állnak. Az érzékelőket a lenti részben szerelik fel és pozícionálják, míg a felső rész az érzékelőkön nyugszik. Ez a mechanizmus lehetővé teszi a villákra helyezett tömeg pontosabb mérését.

               (51)

               A berendezés sérülékeny és szükség van a rendszeres kalibrálásra. Az érintett termékkel és a vizsgált termékkel ellentétben, a rendszert nem a rakományok intenzív emelésére és mozgatására tervezték, mert a tömegmérő eszköz károsodhat. Ezenfelül, az érintett termékkel és a vizsgált termékkel ellentétben, a mérleges raklapemelők használatához különleges képzés szükséges.

         2.4.2.   A vizsgált termék

               (52)

               A vizsgálat során megállapítást nyert, hogy a vizsgált terméknek lényegében azonos a szerkezete és használata, mint a kézi emelőkocsinak, amelynek olyan kocsi minősül, amely görgőkkel ellátott, raklapok mozgatására szolgáló emelővillákkal rendelkezik, és amelyet a gyalogos gépkezelő sima, egyenletes kemény felületen, csuklós kar segítségével kézi erővel tol, von és kormányoz. Ezeket a kocsikat arra tervezték, hogy az emelőkar pumpálásával olyan magas szintre lehessen velük emelni a rakományt, hogy az elszállítható legyen.

               (53)

               A vizsgált terméket utólag (mechanikus vagy elektronikus) tömegmérő eszközzel szerelték fel. Ez az eszköz azonban nincs beépítve az alvázba és a villák csak egy részből állnak, pontosan úgy, mint az érintett termék esetében. Ehelyett a tömegmérő eszközt közvetlenül szerelik fel a kézi emelőkocsi szerkezetébe és a későbbiekben a kézi emelőkocsik szerkezetének és használatának megváltoztatása nélkül eltávolítható. A tömegmérő eszköz nélkül a vizsgált termék nem különböztethető meg a kézi emelőkocsiktól és ugyanarra a célra használják, mint a kézi emelőkocsikat.

               (54)

               Másrészt, a vizsgált termék tömegmérő eszköze csak hozzávetőlegesen, egyes esetekben jelentős hibahatárral jelzi a tömeget. A vizsgálat feltárta, hogy a vizsgálat megindításakor állítottakkal ellentétben, a tömegmérő eszköz pontossága nem jelenti a vizsgált termék lényegi jellemzőjét, az érintett termékhez képest. Még egy pontos tömegkijelző rendszerrel is, a vizsgált terméknek hasonlók a jellemzői, mint a kézi emelőkocsiknak, ami a szerkezetet és a használatot illeti.

               (55)

               Ez ellentétben van a mérleges raklapemelők fő jellemzőivel, amelyek a fentiek alapján, az alvázba (azaz a villákba) beépített kifinomult és költséges tömegmérő eszközzel rendelkeznek, és amelyhez szintén különböző villaszerkezetre van szükség. A mérleges raklapemelők tömegmérő eszközei nem eltávolíthatóak és pontos értékeket adnak. A mérleges raklapemelők technológiája és gyártási folyamata alapvetően eltér a vizsgált termékétől.

               (56)

               A vizsgálat folyamán két különböző – mechanikus és elektronikus – tömegmérő eszközt azonosítottak. Az elektronikus tömegmérő eszköz pontosabbnak tűnik a tömegkijelzés terén, mint a mechanikus tömegmérő eszköz.

               (57)

               A vizsgálat megindítását követően észrevételeket benyújtó exportáló gyártó azzal érvelt, hogy az általa exportált kézi emelőkocsikat az alvázba beépített szabadalmazott elektronikus tömegmérő mechanizmussal szerelték fel. A tömegmérő mechanizmus állítólag „jó tömegmérő pontossággal” rendelkezik és megfelel a vevők követelményeinek. Másodszor, ez az exportáló gyártó azzal érvelt, hogy a vizsgálat megindításakor a tömegpontosság meghatározása, azaz „a teher 1 %-ával megegyező vagy azt meghaladó hibahatár” nem megfelelő, mivel az csupán a „teherre” utal, miközben a tömegpontosságot csak legalább 100 kg teherrel lehet elérni.

               (58)

               Ezen az alapon az exportáló gyártó azzal érvelt, hogy a vizsgált termék fogalommeghatározását módosítani kell, hogy csak a „mechanikus tömegmérő mechanizmusokra” hivatkozzon és a meghatározásban ne szerepeljen az 1 %-os küszöb.

               (59)

               Az állításával ellentétben azonban a tömegmérő mechanizmust csak a kézi emelőkocsi szerkezetére szerelték fel és nem építették be az alvázba, azaz a villákba. A tömegmérő mechanizmust így külön is értékesíthették. Miközben az eszköz valóban pontosabban jelezte ki a tömeget, mint a mechanikus tömegmérő eszközök, továbbra is fennáll, hogy az e vállalat által exportált kocsik szerkezete azonos a kézi emelőkocsi szerkezetével. Ezért a Bizottság úgy vélte, hogy ez az eszköz nem változtatja meg a kézi emelőkocsik főbb jellemzőit és a vizsgált termék fogalommeghatározásába tartoznak.

         2.4.3.   Az intézkedések kijátszására irányuló gyakorlat meglétéről szóló következtetés

               (60)

               A vizsgálat során megállapítást nyert, hogy a vizsgált termék egyértelműen megkülönböztethető a mérleges raklapemelőktől, mivel nem ugyanazokkal az alapvető jellemzőkkel rendelkezik és meghatározott célra történő felhasználása sem azonos. Nem felcserélhetőek.

               (61)

               Ezzel ellentétben a vizsgált termék ugyanazokkal az alapvető jellemzőkkel rendelkezik, mint a kézi emelőkocsik, és meghatározott célra történő felhasználása is azonos a kézi emelőkocsikéval. A hozzá kapcsolt tömegmérő eszköz nem változtatja meg a jellemzőit és néhány esetben eltávolítható. Mindkét terméket alapvetően ugyanarra a célra használják, azaz a rakományok emelésére elszállítás céljából, és a tömegkijelzés funkciója nem minősült lényegi jellemzőnek.

               (62)

               Ezért azt a következtetés vonható le, hogy az intézkedések kijátszására irányuló gyakorlat a vizsgált termék behozatalát jelenti.

         2.5.   Megfelelő magyarázat vagy gazdasági indok hiánya

               (63)

               A fenti (34)–(46) preambulumbekezdésekben említettek szerint, a gyakorlat jóval gyakoribbá vált a magasabb vámtétel 2013-as bevezetését követően. Mivel a vizsgált termék és a kézi emelőkocsik egymással felcserélhetőnek minősülnek, ennek a gyakorlatnak nincs más nyilvánvaló gazdasági indoka, mint a dömpingellenes vám kijátszása.

               (64)

               A kérelmezők azt jelezték, hogy a vizsgált termék behozatalának kizárólagos szándéka a vámok megkerülése volt. Ezek a jelzések arra a tényre hivatkoztak, hogy az egyik exportáló a vizsgált terméket egy brosúrájában „dömpingellenes vámtól mentes” termékként kínálta vagy egy másik exportáló gyártó javasolta a tömegmérő eszköz eltávolítását a behozatalt követően.

               (65)

               Az exportáló gyártó, amely kérelmezte a vizsgált termék fogalommeghatározásának megváltoztatását az (58) preambulumbekezdésben leírtak szerint, azzal is érvelt, hogy az általa exportált terméktípust a dömpingellenes vám emelését megelőzően fejlesztették ki és exportálták, és semmi nem ösztönözte arra, hogy kijátssza a vámot. Az exportáló gyártó azt is állította, hogy az általa exportált terméktípus a vizsgált termék teljes exportjának csak kis részét képviseli, azonban nem támasztotta alá ezeket az állításokat bizonyítékokkal, és nem válaszolt a kérdőívre sem, így nem volt lehetőség ezen exportok mennyiségének és időpontjainak megállapítására és ellenőrzésére.

               (66)

               Az együttműködő importőröktől kapott, rendelkezésre álló információk alapján valójában látható, hogy a vizsgált termék behozatala 2013 előtt kezdődött. A jelentős növekedésre azonban csak a dömpingellenes vám 2013-as emelését követően került sor. Ezért megállapítható, hogy a kereskedelem szerkezetében a változás csak 2013 után következett be. A kereskedelem szerkezetében történt e változásnak a vám kivetésén kívül semmilyen más nyilvánvaló gazdasági indoka nem volt.

               (67)

               A kézi emelőkocsik és a vizsgált termék egy importőre és a vizsgált termékben használt tömegkijelző rendszer egy beszállítója azt állították, hogy van piaca az ilyen típusú, kisebb pontosságú tömegkijelző rendszerrel felszerelt kézikocsiknak, amennyiben egyes specifikus alkalmazások (pl. a hulladék anyagok terhének ellenőrzése, a teherautók túlterhelésének megelőzése, nagykereskedők egyes ágazatokban) esetében elegendő a teljes terhelés puszta becslése.

               (68)

               Az a tény azonban, hogy a vizsgált termék behozatala csak a dömpingellenes vám emelését követően kezdődött, valamint hogy ezzel egy időben a kézi emelőkocsik behozatala jelentősen csökkent és csaknem eltűnt a referencia-időszakban, azt mutatja, hogy a vizsgált termék behozatala nem új piacot szolgál ki, hanem nagy részben a kézi emelőkocsik behozatalát váltotta fel. A dömpingellenes vám növekedésével való időbeli egybeesés azt mutatja, hogy a vizsgált termék megnövekedett behozatalának célja valójában a dömpingellenes vám megkerülése volt. Ezért ezt az érvet el kellett utasítani.

         2.6.   A vám javító hatásának aláásása a hasonló termék ára és/vagy mennyiségei tekintetében

               (69)

               A (46) preambulumbekezdésben foglaltak szerint, a vizsgált termék behozatala a becslések alapján 2013 és 2014 között kb. 110 000 egységgel, azaz kb. 70 %-kal nőtt; amely 2014 és a referencia-időszak között tovább, több mint 80 000 egységgel, azaz kb. 30 %-kal növekedett. Ez a növekedés jelentősnek minősült. Ez összesen a referencia-időszak alatt behozott összes kocsi mintegy 42 %-át képviselte. Ezenfelül, a „más targoncák” 2011-ben a Kínából behozott összes kocsi kb. 30 %-át képviselte, miközben ez az arány közel 79 %-ra emelkedett a referencia-időszak folyamán.

               (70)

               Annak megállapítása érdekében, hogy a vám javító hatásait aláásták-e az árak tekintetében, az alaprendelet 13. cikkének (1) bekezdésével összhangban megvizsgálták, hogy a vizsgált termék importáraival az előző vizsgálatokban megállapított, az uniós gazdasági ágazat kárt nem okozó árain alul értékesítettek-e. A fenti (4) preambulumbekezdésben említett 2011-ben elvégzett legutóbbi hatályvesztési felülvizsgálat keretében, a kárt nem okozó árat újraszámították az eredeti vizsgálathoz képest. Ezt az irányárat alkalmazták a Kínából származó export súlyozott, referencia-időszakbeli átlagárával való összehasonlításra, az utóbbit az együttműködő importőrök által benyújtott információk alapján határozták meg. Az összehasonlítás a referencia-időszakban jelentős áron aluli értékesítést mutatott.

               (71)

               A fentiek alapján, és figyelembe véve a vizsgált termék jelentős becsült behozatali volumenét a referencia-időszak alatt, a Bizottság azt a következtetést vonta le, hogy a hatályban lévő intézkedések javító hatását a mennyiségek és az árak tekintetében egyaránt aláássa.

         2.7.   Bizonyíték a dömping fennállására a korábban megállapított rendes értékhez viszonyítva

               (72)

               Az érintett termék rendes értékét legutóbb a fenti (5) preambulumbekezdésben említett 2013-as időközi felülvizsgálatban állapították meg.

               (73)

               Annak megállapítása érdekében, hogy volt-e dömping a referencia-időszakban, az együttműködő importőröktől származó vizsgált termék átlagos importárát összehasonlították az érintett terméknek az időközi felülvizsgálat során megállapított rendes értékével.

               (74)

               Az importárakat gyártelepi paritásra igazították az együttműködő importőröktől kapott információk alapján. Az importárakat kiigazították a fizikai jellemzőkből adódó különbségek, vagyis a kézi emelőkocsikba beépített tömegmérő eszköz tekintetében.

               (75)

               Az összehasonlítás jelentős dömping meglétét mutatta. Egyértelműen igazolja a dömping meglétét, ha összehasonlítjuk a vizsgált termék Kínából származó behozatalának jelenlegi árait az alaprendelet 13. cikkének (1) bekezdése értelmében előírtaknak megfelelően előzőleg megállapított rendes értékkel.

         3.   INTÉZKEDÉSEK

               (76)

               A fenti ténymegállapítások fényében, a Bizottság azt a következtetést vonta le, hogy a Kínából származó kézi emelőkocsikra kivetett végleges dömpingellenes vámot kijátsszák a Kínából származó kis mértékben módosított, az alvázba (a villákba) be nem épített „tömegkijelző rendszerrel” felszerelt kézi emelőkocsik behozatalával.

               (77)

               Az alaprendelet 13. cikkének (1) bekezdésével összhangban a Kínából származó kézi emelőkocsik behozatalára vonatkozó hatályban lévő dömpingellenes intézkedéseket ezért ki kell terjeszteni a Kínából származó, az alvázba be nem épített tömegmérő mechanizmust tartalmazó, „tömegkijelző rendszerrel” felszerelt kézi emelőkocsik behozatalára.

               (78)

               Az alaprendelet 13. cikkének (3) bekezdése és 14. cikkének (5) bekezdése értelmében – melyek előírják, hogy a kiterjesztett intézkedéseket alkalmazni kell a vizsgálatot megindító rendeletben előírtak szerint nyilvántartásba vett, Unióba érkező behozatalra – a dömpingellenes vámot be kell szedni a Kínából származó, az alvázba be nem épített tömegmérő mechanizmust tartalmazó „tömegkijelző rendszerrel” felszerelt kézi emelőkocsik Unióba irányuló behozatalára.

         4.   MENTESSÉG IRÁNTI KÉRELMEK

               (79)

               A kínai exportáló gyártók kérelmének hiányában, nem ítéltek meg mentességet.

         5.   NYILVÁNOSSÁGRA HOZATAL

               (80)

               Valamennyi érintett fél tájékoztatást kapott azokról a lényeges tényekről és szempontokról, amelyek a fenti következtetésekhez vezettek, és felkérték őket észrevételeik megtételére. Senki nem nyújtott be észrevételt.

               (81)

               Az e rendeletben előírt intézkedések összhangban vannak az alaprendelet 15. cikkének (1) bekezdése értelmében létrehozott bizottság véleményével,

         ELFOGADTA EZT A RENDELETET:
   1. cikk
   (1)   A 2013. április 22-i 372/2013/EU tanácsi végrehajtási rendelettel a Kínai Népköztársaságból származó, jelenleg az ex 8427 90 00 (TARIC-kódok: 8427900011 és 8427900019) és az ex 8431 20 00 (TARIC-kódok: 8431200011 és 8431200019) KN-kód alá besorolt kézi emelőkocsik és alapvető részegységeik – azaz alváz és hidraulika – behozatalára kivetett végleges dömpingellenes vámot kiterjesztik ugyanezen, azonban behozatalkor az alvázba be nem épített tömegmérő mechanizmust tartalmazó, úgynevezett „tömegkijelző rendszerrel” rendelkező termékként bejelentett termékre, amely jelenleg a 8427900030 és a 8431200050 TARIC-kód alá tartozik.
   (2)   Az (EU) 2015/2346 végrehajtási rendelet 2. cikkének, valamint az (EU) 2016/1036 rendelet 13. cikke (3) bekezdésének és 14. cikke (5) bekezdésének megfelelően nyilvántartásba vett, a kézi emelőkocsik és alapvető részegységeik – azaz alváz és a hidraulika – Unióba irányuló behozatala után be kell szedni az e cikk (1) bekezdésével kiterjesztett vámot.
   (3)   Eltérő rendelkezés hiányában a vámokra vonatkozó hatályos rendelkezések alkalmazandók.
   2. cikk
   (1)   Az 1. cikk által kiterjesztett vám alóli mentesség iránti kérelmeket az Európai Unió valamelyik hivatalos nyelvén, a mentességet kérő vállalat képviseletére felhatalmazott személy aláírásával, írásban kell benyújtani. A kérelmet a következő címre kell küldeni:

               European Commission

               Directorate-General for Trade

               Directorate H

               Office: CHAR 04/039

               1049 Bruxelles/Brussel

               BELGIQUE/BELGIË

         (2)   Az (EU) 2016/1036 rendelet 13. cikkének (4) bekezdése szerint a Bizottság határozatával engedélyezheti az e rendelet 1. cikke által kiterjesztett vám alóli mentességet azon vállalatoktól származó behozatal tekintetében, amelyek nem játsszák ki az 372/2013/EU tanácsi végrehajtási rendelettel bevezetett dömpingellenes intézkedéseket.
   3. cikk
   A vámhatóságok kötelesek megszüntetni a behozatalnak az (EU) 2015/2346 rendelet 2. cikkével összhangban meghatározott nyilvántartásba vételét.
   4. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. augusztus 8-án.

            a Bizottság részéről

            az elnök

         Jean-Claude JUNCKER

      (1)  A Tanács és az Európai Parlament 2016. június 8-i (EU) 2016/1036 rendelete az Európai Unióban tagsággal nem rendelkező országokból érkező dömpingelt behozatallal szembeni védelemről (HL L 176., 2016.6.30., 21. o.).

      (2)  A Tanács 2005. július 18-i 1174/2005/EK rendelete a Kínai Népköztársaságból származó kézi emelőkocsik és alapvető részegységeik behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről (HL L 189., 2005.7.21., 1. o.).

      (3)  A Tanács 2008. július 17-i 684/2008/EK rendelete a Kínai Népköztársaságból származó kézi emelőkocsik és alapvető részegységeik behozataláról szóló 1174/2005/EK rendelettel kivetett dömpingellenes intézkedések hatályának pontosításáról (HL L 192., 2008.7.19., 1. o.).

      (4)  A Tanács 2009. június 11-i 499/2009/EK rendelete a Kínai Népköztársaságból származó kézi emelőkocsik és alapvető részegységeik behozatalára az 1174/2005/EK rendelettel kivetett végleges dömpingellenes vámnak a Thaiföldön feladott, akár Thaiföldről származóként, akár nem ilyenként bejelentett ugyanezen termék behozatalára történő kiterjesztéséről (HL L 151., 2009.6.16., 1. o.).

      (5)  A Tanács 2011. október 10-i 1008/2011/EU végrehajtási rendelete az 1225/2009/EK rendelet 11. cikkének (2) bekezdése szerinti hatályvesztési felülvizsgálatot követően a Kínai Népköztársaságból származó kézi emelőkocsik és alapvető részegységeik behozatalára vonatkozó, a Thaiföldön feladott – függetlenül attól, hogy Thaiföldről származóként jelentették-e be – kézi emelőkocsik és alapvető részegységeik behozatalára kiterjesztett végleges dömpingellenes vám kivetéséről (HL L 268., 2011.10.13., 1. o.).

      (6)  A Tanács 2013. április 22-i 372/2013/EU végrehajtási rendelete az 1225/2009/EK rendelet 11. cikkének (3) bekezdése szerinti részleges időközi felülvizsgálatot követően a Kínai Népköztársaságból származó kézi emelőkocsik és alapvető részegységeik behozatalára vonatkozó végleges dömpingellenes vám kivetéséről szóló 1008/2011/EU végrehajtási rendelet módosításáról. (HL L 112., 2013.4.24., 1. o.)

      (7)  A Bizottság 2014. szeptember 4-i 946/2014/EU végrehajtási rendelete az 1225/2009/EK tanácsi rendelet 11. cikkének (4) bekezdése szerinti, „új exportőrre” vonatkozó felülvizsgálatot követően a Kínai Népköztársaságból származó kézi emelőkocsik és alapvető részegységeik behozatalára vonatkozó végleges dömpingellenes vám kivetéséről szóló 1008/2011/EU tanácsi végrehajtási rendelet módosításáról (HL L 265., 2014.9.5., 7. o.).

      (8)  A Bizottság 2015. december 15-i (EU) 2015/2346 végrehajtási rendelete a Kínai Népköztársaságból származó kézi emelőkocsik és alapvető részegységeik behozatalára a 372/2013/EU tanácsi végrehajtási rendelettel módosított 1008/2011/EU tanácsi végrehajtási rendelettel bevezetett dömpingellenes intézkedések a Kínai Népköztársaságból származó, kis mértékben módosított kézi emelőkocsik behozatalával történő lehetséges kijátszására vonatkozó vizsgálat megindításáról, valamint e behozatalok nyilvántartásba vételi kötelezettségének előírásáról (HL L 330., 2015.12.16., 43. o.)


title: A Bizottság (EU) 2016/329 végrehajtási rendelete (2016. március 8.) a 6-fitáz valamennyi madárfaj, valamint elválasztott malacok, hízósertések, kocák és kevésbé jelentős sertésfélék takarmány-adalékanyagaként történő felhasználásának engedélyezéséről (az engedély jogosultja: Lohmann Animal Nutrition GmbH) (EGT-vonatkozású szöveg)

text:
               9.3.2016

               HU

               Az Európai Unió Hivatalos Lapja

               L 62/5

         A BIZOTTSÁG (EU) 2016/329 VÉGREHAJTÁSI RENDELETE
   (2016. március 8.)
   a 6-fitáz valamennyi madárfaj, valamint elválasztott malacok, hízósertések, kocák és kevésbé jelentős sertésfélék takarmány-adalékanyagaként történő felhasználásának engedélyezéséről (az engedély jogosultja: Lohmann Animal Nutrition GmbH)
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:

               (1)

               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, az engedély megadásának feltételeiről és az engedélyezési eljárásokról.

               (2)

               Az 1831/2003/EK rendelet 7. cikkével összhangban kérelmet nyújtottak be a 6-fitáz engedélyezésére vonatkozóan. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.

               (3)

               A kérelem az „állattenyésztésben alkalmazott adalékanyagok” adalékanyag-kategóriába sorolandó 6-fitáz madárfajok és sertésfajok takarmány-adalékanyagaként való engedélyezésére vonatkozik.

               (4)

               Az Európai Élelmiszerbiztonsági Hatóság (a továbbiakban: Hatóság) 2015. június 17-i véleményében (2) arra a következtetésre jutott, hogy a 6-fitáz a javasolt felhasználási feltételek mellett nincs káros hatással sem az állati és emberi egészségre, sem a környezetre. A Hatóság megállapította továbbá, hogy az adalékanyag a tojótyúkok, a brojlercsirkék, a malacok valamennyi kategóriája és a hízópulykák esetében javíthatja a foszforemésztést, a foszforhasznosítást vagy a csontok mineralizálódását. A Hatóság véleménye szerint ezek a megállapítások a tojójércékre és a tenyészpulykákra is kiterjeszthetők. Emellett megállapította, hogy a következtetés extrapolálható minden kisebb baromfifajra és más madárfajra a tojásrakás időpontjáig, valamint ezen fajok tojómadaraira. Hasonlóképpen a malacokra vonatkozó megállapítások a kevésbé jelentős sertésfélékre is extrapolálhatók. A Hatóság úgy ítélte meg, hogy nem szükséges a forgalomba hozatalt követő egyedi nyomonkövetési előírásokat elrendelni. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra vonatkozó analitikai módszerről szóló jelentést is.

               (5)

               A 6-fitáz értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó adalékanyag használatát az e rendelet mellékletében meghatározottak szerint engedélyezni kell.

               (6)

               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

         ELFOGADTA EZT A RENDELETET:
   1. cikk
   A mellékletben meghatározott, az „állattenyésztésben alkalmazott adalékanyagok” adalékanyag-kategóriába és az „emészthetőséget fokozó anyagok” funkcionális csoportba tartozó készítmény takarmány-adalékanyagként történő felhasználása a mellékletben meghatározott feltételek mellett engedélyezett.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. március 8-án.

            a Bizottság részéről

            az elnök

         Jean-Claude JUNCKER

      (1)  HL L 268., 2003.10.18., 29. o.

      (2)  The EFSA Journal (2015); 13(7):4159.

      MELLÉKLET

                  Az adalékanyag azonosító száma

                  Az engedély jogosultjának neve

                  Adalékanyag

                  Összetétel, kémiai képlet, leírás, analitikai módszer

                  Állatfaj vagy -kategória

                  Maximális életkor

                  Legkisebb tartalom

                  Legnagyobb tartalom

                  További rendelkezések

                  Az engedély lejárta

                  Aktivitási egység/kg 12 %-os nedvességtartalmú teljes értékű takarmányban

                     Kategória: állattenyésztésben alkalmazott adalékanyagok. Funkcionális csoport: emészthetőséget fokozó anyag.

                  4a23

                  Lohmann Animal Nutrition GmbH

                  6-fitáz
                  EC 3.1.3.26

                     Az adalékanyag összetétele:

                  a Komagataella pastoris (DSM 25375) által termelt 6-fitázt tartalmazó készítmény, amelynek minimális aktivitása: 40 000 U (1)/g
                  Folyékony és szilárd formában

                     A hatóanyag jellemzése:

                     Komagataella pastoris (DSM 25375) által termelt 6-fitáz (EC 3.1.3.26)

                     Analitikai módszer
                      (2)

                  a 6-fitáz takarmány-adalékanyagban való aktivitásának számszerű meghatározására:
                  a fitáz fitáttal adott enzimes reakciójára épülő kolorimetriás módszer: VDLUFA Method Book, Vol. III, 27.1.1
                  a 6-fitáz előkeverékekben és ásványi takarmányokban való aktivitásának számszerű meghatározására:
                  a fitáz fitáttal adott enzimes reakciójára épülő kolorimetriás módszer: VDLUFA Method Book, Vol. III, 27.1.3
                  a 6-fitáz takarmányban való aktivitásának számszerű meghatározására:
                  a fitáz fitáttal adott enzimes reakciójára épülő kolorimetriás módszer: EN ISO 30024.

                  Brojlercsirke és tojójérce, a hízó- és tenyészpulykán kívül minden hízó és tojó madárfaj

                  —

                  250 U

                  —

                              1.

                              Az adalékanyag és az előkeverék használati utasításában fel kell tüntetni a tárolási körülményeket és a hőkezeléssel szembeni stabilitást.

                              2.

                              Biztonsági előírás: használatkor védőmaszk, védőszemüveg és védőkesztyű viselése kötelező.

                  2026. március 29.

                  Minden tojó madárfaj

                  125 U

                  Hízópulyka és tenyészpulyka

                  500 U

                  (Elválasztott) malac, hízósertés, kocák és kevésbé jelentős sertésfélék

                  250 U

         (1)  U az az enzimmennyiség, amely 5,5 pH mellett, 37 °C-on percenként 1 mikromol szervetlen foszfátot szabadít fel a nátrium-fitát szubsztrátumból.

         (2)  Az analitikai módszerek részletes leírása a referencialaboratórium honlapján található: http://irmm.jrc.ec.europa.eu/EURLs/EURL_feed_additives/Pages/index.aspx


title: A Bizottság 576/2014/EU végrehajtási rendelete ( 2014. május 27. ) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               28.5.2014

               HU

               Az Európai Unió Hivatalos Lapja

               L 159/50

         A BIZOTTSÁG 576/2014/EU VÉGREHAJTÁSI RENDELETE
   (2014. május 27.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. május 27-én.

            a Bizottság részéről,

            az elnök nevében,

         Jerzy PLEWA

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 157., 2011.6.15., 1. o.

      MELLÉKLET
      Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  AL

                  45,8

                  MA

                  33,4

                  MK

                  75,5

                  TR

                  68,5

                  ZZ

                  55,8

                  0707 00 05

                  AL

                  36,9

                  MK

                  39,9

                  TR

                  119,9

                  ZZ

                  65,6

                  0709 93 10

                  MA

                  29,9

                  TR

                  111,2

                  ZZ

                  70,6

                  0805 10 20

                  EG

                  41,2

                  MA

                  41,0

                  TR

                  49,7

                  ZZ

                  44,0

                  0805 50 10

                  TR

                  121,8

                  ZA

                  139,4

                  ZZ

                  130,6

                  0808 10 80

                  AR

                  104,4

                  BR

                  97,8

                  CL

                  95,3

                  CN

                  98,7

                  MK

                  26,7

                  NZ

                  138,9

                  US

                  185,4

                  ZA

                  105,3

                  ZZ

                  106,6

         (1)  Az országoknak az 1833/2006/EK bizottsági rendeletben (HL L 354., 2006.12.14., 19. o.) meghatározott nómenklatúrája szerint. A „ZZ” jelentése „egyéb származás”.


title: A Bizottság (EU) 2016/1834 végrehajtási rendelete (2016. október 17.) a 37/2010/EU rendeletnek a monepantel nevű anyag tekintetében történő módosításáról (EGT-vonatkozású szöveg)

text:
               18.10.2016

               HU

               Az Európai Unió Hivatalos Lapja

               L 280/22

         A BIZOTTSÁG (EU) 2016/1834 VÉGREHAJTÁSI RENDELETE
   (2016. október 17.)
   a 37/2010/EU rendeletnek a monepantel nevű anyag tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az állati eredetű élelmiszerekben előforduló farmakológiai hatóanyagok maradékanyag-határértékeinek meghatározására irányuló közösségi eljárásokról, a 2377/90/EGK tanácsi rendelet hatályon kívül helyezéséről és a 2001/82/EK európai parlamenti és tanácsi irányelv, valamint a 726/2004/EK európai parlamenti és tanácsi rendelet módosításáról szóló, 2009. május 6-i 470/2009/EK európai parlamenti és tanácsi rendeletre (1) és különösen annak 14. cikkére, összefüggésben 17. cikkével,
   tekintettel az Európai Gyógyszerügynökségnek az állatgyógyászati készítmények bizottsága által megfogalmazott véleményére,
   mivel:

               (1)

               A 470/2009/EK rendelet 17. cikke értelmében az élelmiszer-termelő állatoknak szánt állatgyógyászati készítményekben vagy az állattenyésztésben alkalmazott biocid termékekben történő uniós felhasználásra szánt farmakológiai hatóanyagok maximális maradékanyag-határértékét rendelet útján kell megállapítani.

               (2)

               A 37/2010/EU bizottsági rendelet (2) mellékletének 1. táblázata megállapítja a farmakológiai hatóanyagokat és az állati eredetű élelmiszerekben előforduló maximális maradékanyag-határértékek szerinti osztályozásukat.

               (3)

               A monepantel már szerepel az említett táblázatban a juh- és kecskefélék izom-, zsír-, máj- és veseszöveteinek, valamint tejének vonatkozásában engedélyezett anyagként.

               (4)

               Az Európai Gyógyszerügynökséghez (EMA) arra irányuló kérelem érkezett, hogy a monepantelre vonatkozó meglévő bejegyzést a szarvasmarhafélékre is terjesszék ki.

               (5)

               Az EMA az állatgyógyászati készítmények bizottságának véleménye alapján maximális maradékanyag-határérték megállapítását javasolta a monepantel szarvasmarhafélék szöveteiben való előfordulása tekintetében, az emberi fogyasztásra szánt tejet termelő állatok kivételével.

               (6)

               A 470/2009/EK rendelet 5. cikke szerint az EMA-nak meg kell fontolnia, hogy az egy adott élelmiszerben található farmakológiai hatóanyagra megállapított maximális maradékanyag-határértékek alkalmazhatók-e az ugyanabból a fajból előállított más élelmiszer tekintetében, illetve hogy az egy vagy több fajban található farmakológiai hatóanyagra megállapított maximális maradékanyag-határértékek alkalmazhatók-e más fajok tekintetében.

               (7)

               Az EMA véleménye szerint a monepantel juh- és kecsketej tekintetében megállapított maximális maradékanyag-határértékének a szarvasmarhafélék tejére való alkalmazása jelenleg nem helyénvaló, mivel nem áll rendelkezésre elegendő adat erre vonatkozóan.

               (8)

               Az 37/2010/EU rendeletet ezért ennek megfelelően módosítani kell.

               (9)

               Az érdekelt felek számára helyénvaló észszerű időkeretet biztosítani az új maximális maradékanyag-határértéknek való megfeleléshez szükséges intézkedések meghozatalára.

               (10)

               Az e rendeletben előírt intézkedések összhangban vannak az Állatgyógyászati Készítmények Állandó Bizottságának véleményével,

         ELFOGADTA EZT A RENDELETET:
   1. cikk
   A 37/2010/EU rendelet melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2016. december 17-től kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. október 17-én.

            a Bizottság részéről

            az elnök

         Jean-Claude JUNCKER

      (1)  HL L 152., 2009.6.16., 11. o.

      (2)  A Bizottság 2009. december 22-i 37/2010/EU rendelete a farmakológiai hatóanyagokról és az állati eredetű élelmiszerekben előforduló maximális maradékanyag-határértékek szerinti osztályozásukról (HL L 15., 2010.1.20., 1. o.).

      MELLÉKLET
      A 37/2010/EU rendelet mellékletének 1. táblázatában a monepantel nevű anyagra vonatkozó bejegyzés helyébe a következő szöveg lép:

                     Farmakológiai hatóanyag

                     Jelző maradékanyag

                     Állatfajok

                     Maximális maradékanyag-határérték

                     Célszövetek

                     Egyéb rendelkezések (a 470/2009/EK rendelet 14. cikke (7) bekezdésének megfelelően)

                     Terápiás osztályozás

                     „Monepantel

                     Monepantel-szulfon

                     Juhfélék, kecskefélék

                     700 μg/kg

                     Izom

                     NINCS ADAT

                     Paraziták elleni hatóanyagok/Endoparaziták elleni hatóanyagok”

                     7 000  μg/kg

                     Zsír

                     5 000  μg/kg

                     Máj

                     2 000  μg/kg

                     Vese

                     170 μg/kg

                     Tej

                     Szarvasmarhafélék

                     300 μg/kg

                     Izom

                     Nem használható emberi fogyasztásra szánt tejet termelő állatoknál

                     7 000  μg/kg

                     Zsír

                     2 000  μg/kg

                     Máj

                     1 000  μg/kg

                     Vese


title: A Bizottság 294/2012/EU végrehajtási rendelete ( 2012. április 3. ) a 882/2004/EK európai parlamenti és tanácsi rendeletnek bizonyos nem állati eredetű takarmányok és élelmiszerek behozatalára vonatkozó fokozott hatósági ellenőrzések tekintetében történő végrehajtásáról szóló 669/2009/EK bizottsági rendelet I. mellékletének módosításáról  EGT-vonatkozású szöveg

text:
               4.4.2012

               HU

               Az Európai Unió Hivatalos Lapja

               L 98/7

         A BIZOTTSÁG 294/2012/EU VÉGREHAJTÁSI RENDELETE
   (2012. április 3.)
   a 882/2004/EK európai parlamenti és tanácsi rendeletnek bizonyos nem állati eredetű takarmányok és élelmiszerek behozatalára vonatkozó fokozott hatósági ellenőrzések tekintetében történő végrehajtásáról szóló 669/2009/EK bizottsági rendelet I. mellékletének módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmány- és élelmiszerjog, valamint az állat-egészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről szóló, 2004. április 29-i 882/2004/EK európai parlamenti és tanácsi rendeletre (1) és különösen annak 15. cikke (5) bekezdésére,
   mivel:

               (1)

               A 669/2009/EK bizottsági rendelet (2) a 882/2004/EK rendelet I. mellékletében említett területekre történő beléptetési helyeken a 669/2009/EK rendelet I. mellékletében (a továbbiakban: a lista) felsorolt nem állati eredetű takarmányok és élelmiszerek behozatala tekintetében megállapítja a fokozott hatósági ellenőrzésekre vonatkozó szabályokat.

               (2)

               A 669/2009/EK rendelet 2. cikke szerint a listát rendszeresen, legalább negyedévenként felül kell vizsgálni, legalább az e cikkben szereplő információforrások figyelembevételével.

               (3)

               Az élelmiszer- és takarmánybiztonsági riasztási rendszeren (RASFF) keresztül bejelentett élelmiszer-káresemények előfordulási gyakorisága és jelentősége, az Élelmiszerügyi és Állategészségügyi Hivatal harmadik országokban végzett vizsgálatok megállapításai, valamint a tagállamok által a 669/2009/EK rendelet 15. cikkének megfelelően a Bizottsághoz benyújtott, a nem állati eredetű takarmányok és élelmiszerek szállítmányaira vonatkozó negyedéves jelentések azt mutatják, hogy a listát módosítani kell.

               (4)

               A lista módosításának elsősorban azon árucikkekre vonatkozó bejegyzések törlésére kell irányulnia, amelyek tekintetében a fenti információforrások azt mutatják, hogy elegendő mértékben megfelelnek a vonatkozó uniós jogszabályok által előírt biztonsági követelményeknek, és esetükben ezért a fokozott hatósági ellenőrzés a továbbiakban nem indokolt.

               (5)

               A listát módosítani kell továbbá azon árucikkek hatósági ellenőrzései gyakoriságának növelésével, amelyekre vonatkozóan ugyanezen információforrások a vonatkozó uniós jogszabályoknak való megfelelőség olyan mértékű hiányát mutatják, amely fokozott hatósági ellenőrzéseket indokol.

               (6)

               Ezért a listában ennek megfelelően módosítani kell az Indiából származó egyes behozatalokra, valamint bármely harmadik országból származó egyes további árucikkekre vonatkozó bejegyzéseket.

               (7)

               A lista módosítását az egyes árucikkekre vonatkozó bejegyzések törlése tekintetében minél előbb alkalmazni kell, mivel az eredeti biztonsági aggályok már elhárultak. Ennek megfelelően a módosításokat e rendelet hatálybalépésének napjától kell alkalmazni.

               (8)

               Figyelembe véve a 669/2009/EK rendelet I. mellékletében szükségessé vált módosítások számát, indokolt, hogy annak helyébe e rendelet mellékletének szövege lépjen.

               (9)

               A 669/2009/EK rendeletet ezért ennek megfelelően módosítani kell.

               (10)

               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT A RENDELETET:
   1. cikk
   A 669/2009/EK rendelet I. mellékletének helyébe e rendelet mellékletének szövege lép.
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ezt a rendeletet 2012. április 1-jétől kell alkalmazni.
   A 669/2009/EK rendelet I. mellékletének a Capsicum annuum (zúzva vagy őrölve), a curry (chilipaprikából készült termékek), a Curcuma longa (kurkuma) és a pálmaolaj szudánszínezékekkel való esetleges szennyeződését illető bejegyzések törlésére vonatkozó módosításait azonban e rendelet hatálybalépésének napjától kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. április 3-án.

            a Bizottság részéről

            az elnök

         José Manuel BARROSO

      (1)  HL L 165., 2004.4.30., 1. o.

      (2)  HL L 194., 2009.7.25., 11. o.

      MELLÉKLET

            „I. MELLÉKLET

               A kijelölt beléptetési helyen fokozott hatósági ellenőrzés alá eső, nem állati eredetű takarmányok és élelmiszerek

                        Takarmány és élelmiszer
                        (tervezett felhasználás)

                        KN-kód (1)

                        Származási ország

                        Veszély

                        A fizikai és azonossági ellenőrzések gyakorisága
                        (%)

                        Mogyoró
                        (héjában vagy héj nélkül)

                        0802 21 00; 0802 22 00

                        Azerbajdzsán (AZ)

                        Aflatoxinok

                        10

                           (Takarmány és élelmiszer)

                                    —

                                    Földimogyoró, héjában

                                    —

                                 1202 41 00

                        Brazília (BR)

                        Aflatoxinok

                        10

                                    —

                                    Földimogyoró, héj nélkül

                                    —

                                 1202 42 00

                                    —

                                    Amerikai mogyoróvaj

                                    —

                                 2008 11 10

                                    —

                                    Földimogyoró, másképp elkészítve vagy tartósítva

                                    —

                                    2008 11 91; 2008 11 96; 2008 11 98

                           (Takarmány és élelmiszer)

                        Szárított tésztafélék

                        ex 1902

                        Kína (CN)

                        Alumínium

                        10

                           (Élelmiszer)

                        Pomelo

                        ex 0805 40 00

                        Kína (CN)

                        Peszticidmaradék, amelyet többféle szermaradék kimutatására alkalmazott, GC-MS-en és LC-MS-en alapuló módszerrel vagy egyetlen szermaradék vizsgálatára irányuló módszerekkel vizsgáltak (11)

                        20

                           (Élelmiszer – friss)

                        Tealevelek (fekete és zöld)

                        ex 0902

                        Kína (CN)

                        Peszticidmaradék, amelyet többféle szermaradék kimutatására alkalmazott, GC-MS-en és LC-MS-en alapuló módszerrel vagy egyetlen szermaradék vizsgálatára irányuló módszerekkel vizsgáltak (10)

                        10

                           (Élelmiszer)

                                    —

                                    Hosszúbab

                                       (Vigna unguiculata spp. sesquipedalis)

                                    —

                                    ex 0708 20 00; ex 0710 22 00

                        Dominikai Köztársaság (DO)

                        Peszticidmaradék, amelyet többféle szermaradék kimutatására alkalmazott, GC-MS-en és LC-MS-en alapuló módszerrel vagy egyetlen szermaradék vizsgálatára irányuló módszerekkel vizsgáltak (3)

                        50

                                    —

                                    Keserű dinnye

                                       (Momordica charantia)

                                    —

                                    ex 0709 99 90; ex 0710 80 95

                                    —

                                    Paprika (édes és édestől eltérő) (Capsicum spp.)

                                    —

                                    0709 60 10; ex 0709 60 99; 0710 80 51; ex 0710 80 59

                                    —

                                    Padlizsán

                                    —

                                    0709 30 00; ex 0710 80 95

                           (Élelmiszer – friss, hűtött vagy fagyasztott zöldség)

                                    —

                                    Narancs (frissen vagy szárítva)

                                    —

                                    0805 10 20; 0805 10 80

                        Egyiptom (EG)

                        Peszticidmaradék, amelyet többféle szermaradék kimutatására alkalmazott, GC-MS-en és LC-MS-en alapuló módszerrel vagy egyetlen szermaradék vizsgálatára irányuló módszerekkel vizsgáltak (7)

                        10

                                    —

                                    Őszibarack (kivéve a nektarint)

                                    —

                                 0809 30 90

                                    —

                                    Gránátalma

                                    —

                                 ex 0810 90 75

                                    —

                                    Földieper

                                    —

                                 0810 10 00

                           (Élelmiszer - friss gyümölcs- és zöldségfélék)

                        Paprika (édes és édestől eltérő) (Capsicum spp.)

                        0709 60 10; ex 0709 60 99; 0710 80 51; ex 0710 80 59

                        Egyiptom (EG)

                        Peszticidmaradék, amelyet többféle szermaradék kimutatására alkalmazott, GC-MS-en és LC-MS-en alapuló módszerrel vagy egyetlen szermaradék vizsgálatára irányuló módszerekkel vizsgáltak (12)

                        10

                           (Élelmiszer – friss, hűtött vagy fagyasztott)

                                    —

                                    Földimogyoró, héjában

                                    —

                                 1202 41 00

                        Ghána (GH)

                        Aflatoxinok

                        50

                                    —

                                    Földimogyoró, héj nélkül

                                    —

                                 1202 42 00

                                    —

                                    Amerikai mogyoróvaj

                                    —

                                 2008 11 10

                           (Takarmány és élelmiszer)

                        Currylevél (Bergera/Murraya koenigii)

                        ex 1211 90 85

                        India (IN)

                        Peszticidmaradék, amelyet többféle szermaradék kimutatására alkalmazott, GC-MS-en és LC-MS-en alapuló módszerrel vagy egyetlen szermaradék vizsgálatára irányuló módszerekkel vizsgáltak (5)

                        50

                           (Élelmiszer – friss fűszernövények)

                                    —

                                    Chilipaprika (Capsicum annuum), egészben

                                    —

                                 0904 21 10

                        India (IN)

                        Aflatoxinok

                        20

                                    —

                                    Chilipaprika (Capsicum annuum) zúzva vagy őrölve

                                    —

                                 ex 0904 22 00

                                    —

                                    Curry (chilipaprikából készült termékek)

                                    —

                                 0910 91 05

                                    —

                                    Szerecsendió

                                       (Myristica fragrans)

                                    —

                                    0908 11 00, 0908 12 00

                                    —

                                    Szerecsendió-virág

                                       (Myristica fragrans)

                                    —

                                    0908 21 00, 0908 22 00

                                    —

                                    Gyömbér

                                       (Zingiber officinale)

                                    —

                                    0910 11 00, 0910 12 00

                                    —

                                       Curcuma longa (kurkuma)

                                    —

                                 0910 30 00

                           (Élelmiszer – szárított fűszer)

                                    —

                                    Földimogyoró, héjában

                                    —

                                 1202 41 00

                        India (IN)

                        Aflatoxinok

                        20

                                    —

                                    Földimogyoró, héj nélkül

                                    —

                                 1202 42 00

                                    —

                                    Amerikai mogyoróvaj

                                    —

                                 2008 11 10

                                    —

                                    Földimogyoró, másképp elkészítve vagy tartósítva

                                    —

                                    2008 11 91; 2008 11 96; 2008 11 98

                           (Takarmány és élelmiszer)

                        Takarmány-adalékanyagok és előkeverékek

                        ex 2309; 2917 19 90; ex 2817 00 00; ex 2820 90 10; ex 2820 90 90; ex 2821 10 00; ex 2825 50 00; ex 2833 21 00; ex 2833 25 00; ex 2833 29 20; ex 2833 29 80; ex 2835; ex 2836; ex 2839; 2936

                        India (IN)

                        Kadmium és ólom

                        10

                           (Takarmány)

                        Okra

                        ex 0709 99 90

                        India (IN)

                        Peszticidmaradék, amelyet többféle szermaradék kimutatására alkalmazott, GC-MS-en és LC-MS-en alapuló módszerrel vagy egyetlen szermaradék vizsgálatára irányuló módszerekkel vizsgáltak (2)

                        10

                           (Élelmiszer – friss)

                        Görögdinnye (egusi, Citrullus lanatus) magja és abból készült termékek

                        ex 1207 70 00; ex 1106 30 90; ex 2008 99 99

                        Nigéria (NG)

                        Aflatoxinok

                        50

                           (Élelmiszer)

                                    —

                                    Chilipaprika (Capsicum annuum), egészben

                                    —

                                 0904 21 10

                        Peru (PE)

                        Aflatoxinok és ochratoxin A

                        10

                                    —

                                    Chilipaprika (Capsicum annuum) zúzva vagy őrölve

                                    —

                                 ex 0904 22 00

                                    —

                                    a Capsicum nemzetséghez tartozó egyéb száraz gyümölcsök (kivéve a Capsicum annuumot), egészben

                                    —

                                 ex 0904 21 90

                           (Élelmiszer – szárított fűszerek)

                        Paprika (édes és édestől eltérő) (Capsicum spp.)

                        ex 0709 60 99

                        Thaiföld (TH)

                        Peszticidmaradék, amelyet többféle szermaradék kimutatására alkalmazott, GC-MS-en és LC-MS-en alapuló módszerrel vagy egyetlen szermaradék vizsgálatára irányuló módszerekkel vizsgáltak (9)

                        10

                           (Élelmiszer – friss)

                                    —

                                    Korianderlevél

                                    —

                                 ex 0709 99 90

                        Thaiföld (TH)

                        Szalmonella (6)

                        10

                                    —

                                    Bazsalikom (indiai, édes)

                                    —

                                 ex 1211 90 85

                                    —

                                    Menta

                                    —

                                 ex 1211 90 85

                           (Élelmiszer – friss fűszernövények)

                                    —

                                    Korianderlevél

                                    —

                                 ex 0709 99 90

                        Thaiföld (TH)

                        Peszticidmaradék, amelyet többféle szermaradék kimutatására alkalmazott, GC-MS-en és LC-MS-en alapuló módszerrel vagy egyetlen szermaradék vizsgálatára irányuló módszerekkel vizsgáltak (4)

                        20

                                    —

                                    Bazsalikom (indiai, édes)

                                    —

                                 ex 1211 90 85

                           (Élelmiszer – friss fűszernövények)

                                    —

                                    Hosszúbab
                                    (Vigna unguiculata spp. sesquipedalis)

                                    —

                                    ex 0708 20 00; ex 0710 22 00

                        Thaiföld (TH)

                        Peszticidmaradék, amelyet többféle szermaradék kimutatására alkalmazott, GC-MS-en és LC-MS-en alapuló módszerrel vagy egyetlen szermaradék vizsgálatára irányuló módszerekkel vizsgáltak (4)

                        50

                                    —

                                    Padlizsán

                                    —

                                    0709 30 00; ex 0710 80 95

                                    —

                                    Káposztafélék

                                    —

                                    0704; ex 0710 80 95

                           (Élelmiszer – friss, hűtött vagy fagyasztott zöldség)

                                    —

                                    Édes paprika (Capsicum annuum)

                                    —

                                    0709 60 10; 0710 80 51

                        Törökország (TR)

                        Peszticidmaradék, amelyet többféle szermaradék kimutatására alkalmazott, GC-MS-en és LC-MS-en alapuló módszerrel vagy egyetlen szermaradék vizsgálatára irányuló módszerekkel vizsgáltak (8)

                        10

                                    —

                                    Paradicsom

                                    —

                                    0702 00 00; 0710 80 70

                           (Élelmiszer – friss, hűtött vagy fagyasztott zöldség)

                        Szárított szőlő

                        0806 20

                        Üzbegisztán (UZ)

                        Ochratoxin A

                        50

                           (Élelmiszer)

                                    —

                                    Földimogyoró, héjában

                                    —

                                 1202 41 00

                        Dél-Afrika (ZA)

                        Aflatoxinok

                        10

                                    —

                                    Földimogyoró, héj nélkül

                                    —

                                 1202 42 00

                                    —

                                    Amerikai mogyoróvaj

                                    —

                                 2008 11 10

                                    —

                                    Földimogyoró, másképp elkészítve vagy tartósítva

                                    —

                                    2008 11 91; 2008 11 96; 2008 11 98

                           (Takarmány és élelmiszer)

         (1)  Amennyiben egy adott KN-kód alá tartozó termékek közül csak bizonyos termékek esetében kötelező a vizsgálat, és az áru-nómenklatúrában e kód alá nem tartozik meghatározott albontás, a KN-kód „ex” jelölést kap (például ex 1006 30: kizárólag közvetlen emberi fogyasztásra szánt basmati rizs).

         (2)  Különösen a következő szermaradékok: acefát, metamidofosz, triazofosz, endoszulfán, monokrotofosz, metomil, tiodikarb, diafenturion, tiametoxam, fipronil, oxamil, acetamiprid, indoxakarb, mandipropamid.

         (3)  Különösen a következő szermaradékok: amitráz, acefát, aldikarb, benomil, karbendazim, klórfenapir, klórpirifosz, CS2 (ditiokarbamátok), diafentiuron, diazinon, diklórfosz, dikofol, dimetoát, endoszulfán, fenamidon, imidakloprid, malation, metamidofosz, metiokarb, metomil, monokrotofosz, ometoát, oxamil, profenofosz, propikonazol, tiabendazol, tiakloprid.

         (4)  Különösen a következő szermaradékok: acefát, karbaril, karbendazim, karbofurán, klórpirifosz, klórpirifosz-metil, dimetoát, etion, malation, metalaxil, metamidofosz, metomil, monokrotofosz, ometoát, profenofosz, protiofosz, kinalfosz, triadimefon, triazofosz, dikrotofosz, EPN, triforin.

         (5)  Különösen a következő szermaradékok: triazofosz, oxidemeton-metil, klórpirifosz, acetamiprid, tiametoxam, klotianidin, metamidofosz, acefát, propargit, monokrotofosz.

         (6)  Referencia-módszer: EN/ISO 6579, vagy a 2073/2005/EK bizottsági rendelet (HL L 338., 2005.12.22., 1. o.) 5. cikke szerint a referenciamódszerre vonatkozóan validált módszer.

         (7)  Különösen a következő szermaradékok: karbendazim, ciflutrin, ciprodinil, diazinon, dimetoát, etion, fenitrotion, fenpropatrin, fludioxonil, hexaflumuron, lambda-cihalotrin, metiokarb, metomil, ometoát, oxamil, fentoát, tiofanát-metil.

         (8)  Különösen a következő szermaradékok: methomil, oxamil, karbendazim, klofentezin, diafentiuron, dimetoát, formetanát, malation, procimidon, tetradifon, tiofanát-metil.

         (9)  Különösen a következő szermaradékok: karbofurán, metomil, ometoát, dimetoát, triazofosz, malation, profenofosz, protiofosz, etion, karbendazim, triforin, procimidon, formetanát.

         (10)  Különösen a következő szermaradékok: buprofezin, imidakloprid, fenvalerát és eszfenvalerát (RS & SR izomerek összege), profenofosz, trifluralin, triazofosz, triadimefon és triadimenol (triadimefon és triadimenol összege), cipermetrin (cipermetrin, ideértve a szerkezeti izomerek egyéb keverékeit [izomerek összesen]).

         (11)  Különösen a következő szermaradékok: triazofosz, triadimefon és triadimenol (triadimefon és triadimenol összege), paration-metil, fentoát, metidation.

         (12)  Különösen a következő szermaradékok: karbofurán (összeg), klórpirifosz, cipermetrin (összeg), ciprokonazol, dikofol (összeg), difenokonazol, dinotefuran, etion, fluzilazol, folpet, prokloráz, profenofosz, propikonazol, tiofanát-metil és triforin.”


title: A Bizottság 416/2014/EU végrehajtási rendelete ( 2014. április 23. ) egyes Ukrajnából származó gabonafélékre vonatkozó behozatali vámkontingensek megnyitásáról és kezeléséről

text:
               24.4.2014

               HU

               Az Európai Unió Hivatalos Lapja

               L 121/53

         A BIZOTTSÁG 416/2014/EU VÉGREHAJTÁSI RENDELETE
   (2014. április 23.)
   egyes Ukrajnából származó gabonafélékre vonatkozó behozatali vámkontingensek megnyitásáról és kezeléséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 187. cikke a) és c) pontjára,
   mivel:

               (1)

               A 374/2014/EU európai parlamenti és tanácsi rendelet (2) vámkontingenseket nyit meg egyes Ukrajnából származó gabonafélék behozatalára vonatkozóan a 2014. október 31-ig terjedő időszakra. A szóban forgó rendelet III. mellékletében említett mezőgazdasági termékekre vonatkozó kontingenseket a Bizottságnak az 1308/2013/EU rendelet 184. cikke (2) bekezdésének b) pontjában foglaltak szerint kell kezelnie.

               (2)

               Annak biztosítása érdekében, hogy az Ukrajnából származó gabonaféléknek a vámkontingensek keretében történő behozatala szabályszerű és spekulációtól mentes legyen, a behozatalt indokolt behozatali engedély kibocsátásához kötni. Következésképpen – az e rendeletben esetlegesen előírt eltérések sérelme nélkül – helyénvaló az 1301/2006/EK (3), az 1342/2003/EK (4) és a 376/2008/EK (5) rendeletet alkalmazni.

               (3)

               E kontingensek megfelelő kezelésének biztosítása érdekében meg kell állapítani a behozatali engedély iránti kérelmek benyújtásának határidejét, valamint meg kell határozni a kérelmekben és az engedélyekben feltüntetendő információkat.

               (4)

               Az 1006/2011/EU bizottsági végrehajtási rendelet (6) a 2658/87/EGK tanácsi rendelet (7) I. mellékletében szereplő, gabonafélékre vonatkozó KN-kódokat új KN-kódokkal váltotta fel, így ezek eltérnek a 374/2014/EU rendeletben említettektől. Ezért indokolt, hogy e rendelet I mellékletében az új KN-kódok szerepeljenek.

               (5)

               Tekintve, hogy a 374/2014/EU rendelet III. mellékletében említett vámkontingensek csupán 2014. október 31-ig állnak rendelkezésre, e rendeletnek a lehető leghamarabb hatályba kell lépnie.

               (6)

               Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,

         ELFOGADTA EZT A RENDELETET:
   1. cikk
   A kontingensek megnyitása és kezelése
   (1)   Az e rendelet mellékletében felsorolt, Ukrajnából származó termékekre vonatkozó behozatali vámkontingensek a 2014. október 31-ig tartó időszakra megnyitásra kerülnek.
   (2)   Az (1) bekezdésben említett vámkontingensek keretében a behozatali vám tonnánként 0 EUR.
   (3)   Amennyiben e rendelet másképp nem rendelkezik, a 376/2008/EK, az 1301/2006/EK és az 1342/2003/EK rendeletet kell alkalmazni.
   2. cikk
   A behozatali engedélyek kérelmezése és kibocsátása
   (1)   Az 1301/2006/EK rendelet 6. cikkének (1) bekezdésétől eltérve az egyes kérelmezők tételszámonként és hetente csak egy behozatali engedély iránti kérelmet nyújthatnak be. Amennyiben egyazon érdekelt fél egynél több kérelmet nyújt be, valamennyi kérelmét el kell utasítani, és a kérelmek benyújtásakor letétbe helyezett biztosítékok az érintett tagállam javára kerülnek jóváírásra.
   A behozatali engedély iránti kérelmeket minden héten legkésőbb pénteken, brüsszeli idő szerint 13 óráig kell benyújtani a tagállamok illetékes hatóságaihoz. A kérelmek benyújtásának lehetősége 2014. október 17-én pénteken brüsszeli idő szerint 13 órától megszűnik.
   (2)   Az egyes behozatali engedély iránti kérelmekben kilogrammban, tizedesjegyek nélkül kell megjelölni a kérelmezett mennyiséget, amely nem haladhatja meg az érintett kontingens keretében behozható teljes mennyiséget.
   (3)   A behozatali engedélyek kibocsátására a 4. cikk (1) bekezdésében említett értesítést követő negyedik munkanapon kerül sor.
   (4)   A behozatali engedély iránti kérelemben és a behozatali engedélyben a 8. rovatban szerepelnie kell az „Ukrajna” névnek és az „igen” szó melletti négyzetben egy X-nek. Az engedélyek kizárólag az Ukrajnából származó termékekre érvényesek.
   3. cikk
   A behozatali engedélyek érvényessége
   A 376/2008/EK rendelet 22. cikkének (2) bekezdésével összhangban a behozatali engedély érvényességének időtartamát a kibocsátás tényleges napjától kell számítani.
   A behozatali engedély érvényességének időtartama az 1342/2003/EK rendelet 6. cikke (1) bekezdésének b) pontjában meghatározott időtartam. Az érintett engedélyek érvényessége ugyanakkor legkésőbb 2014. október 31-én minden esetben lejár.
   4. cikk
   Értesítések
   (1)   A tagállamok legkésőbb a behozatali engedély iránti kérelmek benyújtásának hetét követő hétfőn, brüsszeli idő szerint 18 óráig elektronikus úton értesítést küldenek a Bizottságnak valamennyi kérelemről, tételszámonkénti bontásban, a termék származásának és a kérelmezett mennyiségnek a feltüntetésével, ideértve a „nulla” mennyiségre vonatkozó értesítéseket is.
   (2)   A behozatali engedélyek kibocsátásának napján a tagállamok elektronikus úton közlik a Bizottsággal a kibocsátott engedélyekhez kapcsolódó, az 1301/2006/EK rendelet 11. cikke (1) bekezdésének b) pontjában említett adatokat, feltüntetve a kibocsátott behozatali engedélyek tárgyát képező teljes mennyiségeket.
   5. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. április 23-án.

            a Bizottság részéről

            az elnök

         José Manuel BARROSO

      (1)  HL L 347., 2013.12.20., 671. o.

      (2)  Az Európai Parlament és a Tanács 2014. április 16-i 374/2014/EU rendelete az Ukrajnából származó árukra vonatkozó vámok csökkentéséről vagy eltörléséről (HL L 118., 2014.4.22., 1. o).

      (3)  A Bizottság 2006. augusztus 31-i 1301/2006/EK rendelete az importengedélyek rendszere alá tartozó mezőgazdasági termékek behozatali vámkontingenseinek kezelésére vonatkozó közös szabályok megállapításáról (HL L 238., 2006.9.1., 13. o.).

      (4)  A Bizottság 2003. július 28-i 1342/2003/EK rendelete a gabonafélék és a rizs behozatali és kiviteli engedélyei rendszerének alkalmazására vonatkozó különös részletes szabályok megállapításáról (HL L 189., 2003.7.29., 12. o.).

      (5)  A Bizottság 2008. április 23-i 376/2008/EK rendelete a mezőgazdasági termékekre vonatkozó behozatali és kiviteli engedélyek és előzetes rögzítési igazolások rendszerének alkalmazására kialakított részletes közös szabályok megállapításáról (HL L 114., 2008.4.26., 3. o.).

      (6)  A Bizottság 2011. szeptember 27-i 1006/2011/EU rendelete a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról (HL L 282., 2011.10.28., 1. o.).

      (7)  A Tanács 1987. július 23-i 2658/87/EGK rendelete a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).

      MELLÉKLET
      az egyes Ukrajnából származó gabonafélékre vonatkozó behozatali vámkontingensek megnyitásáról és kezeléséről szóló bizottsági végrehajtási rendelethez. A Kombinált Nómenklatúra értelmezésére vonatkozó szabályoktól függetlenül az Árumegnevezés oszlop tartalma csupán tájékoztató jellegű, mivel e melléklettel összefüggésben a kedvezményes feltételek alkalmazhatóságát a KN-kód alkalmazási tartománya határozza meg. Az „ex” megjelölésű KN-kódok esetében a kedvezményes rendszer alkalmazhatóságát a KN-kód és a megfelelő árumegnevezés együttesen határozza meg.

                  Tételszám

                  KN-kód

                  Árumegnevezés

                  Mennyiség

                  09.4306

                  1001 99 (00)

                  tönköly, közönséges búza és kétszeres, a vetőmag kivételével

                  950 000 tonna

                  1101 00 (15-90)

                  búzaliszt közönséges búzából és tönkölyből, kétszeres liszt

                  1102 90 (90)

                  gabonaliszt a búzából, kétszeresből, rozsból, kukoricából, árpából, zabból vagy rizsből készült liszt kivételével

                  1103 11 (90)

                  durva őrlemény és dara közönséges búzából és tönkölyből

                  1103 20 (60)

                  búzalabdacs

                  09.4307

                  1003 90 (00)

                  árpa, a vetőmag kivételével

                  250 000 tonna

                  1102 90 (10)

                  árpaliszt

                  ex 1103 20 (25)

                  árpalabdacs

                  09.4308

                  1005 90 (00)

                  kukorica, a vetőmag kivételével

                  400 000 tonna

                  1102 20 (10-90)

                  kukoricaliszt

                  1103 13 (10-90)

                  durva őrlemény és dara kukoricából

                  1103 20 (40)

                  kukoricalabdacs

                  1104 23 (40-98)

                  megmunkált kukorica